GEREJA KRISTEN JAWA BEKASI TIMUR (Anggota sinode gereja-gereja kristen jawa) (Anggota persekutuan gereja-gereja di indonesia) Komplek Bekasi Grand Centre, Blok F No. 3-4, Jl. Cut Meutia, Kel. Margahayu, Kec. Bekasi Timur, BEKASI 17113 Tlp. : (021) 88356796; E-mail : sekretariat@gkjbekasitimur.org Situs Web : Tata Pangibadah Minggu, 27 SEPTEMBER 2020 (HIJAU) DINTEN MINGGU KAPING SEKAWAN, MINGGU BIASA TEMA : "KATRESNAN INGKANG SAKJATOS, MBOTEN BADHE NYILAKAKEN SANES " PECAWISAN LAN PAMBUKA PANGIBADAH 1. Wekdal Ening lan Pandonga Pecawisan Pangibadah 2. Pamaosing Intisari Pawartos Pasamuwan lan Panyumeding Lilin Ibadah 3. Pewarta : (dening Liturgos) (dening Pewarta) Sedherek-sedherek ingkang kinasih, ingkang rawuh wonten ing papan pangibadah ing mriki utawi ingkang ndherek ibadah live streaming wonten ing ndalem, saestu kita kedah saos sokur dhumateng Gusti, awit saking kakiyatan ingkang sampun kaparingaken tumrap lelampahing gesang kita saben dintenipun. Sanadyan kita kedah ngadhepi sedaya gegilutan, Gusti saestu nyagedaken kita nglampahi sedaya prekawis punika. Jejer pangibadah ing dinten punika, "Katresnan ingkang Sakjatos, Mboten Badhe Nyilakaken Sanes". Sabdanipun Gusti badhe kaaturaken dening Pdt.... Gusti mberkahi panjenengan sami. 3. Lonceng kaungelaken, umat jumeneng, ngidungaken Kidung Pambuka - KPJ 29 : 1-3 4. Prosesi Paladosing Sabda ing papan pangibadah. Saksampunipun dumugi wonten ing ngajeng mimbar, Paladosing Sabda lan Pradataning Pasamuwan paring salam lajeng minggah dhateng mimbar ageng. lan Pradataning Pasamuwan lumebet I. LITURGI PAMBUKA 1. PANGAKEN LAN SALAM a. Pangaken lan Salam (dening Paladosing Sabda, umat taksih jumeneng) (umat madhep tumuju Paladosing Sabda) P : Wonten ing saklebeting pangucap sokur awit saking kakiyatan ingkang sampun kaparingaken dening Gusti ing saktengahing gesang, sumangga pangibadah Minggu punika kita wiwiti lan kita sengker kanthi pangaken bilih pitulungan kita punika wonten ing asmanipun Sang Yehuwah, ingkang nitahaken langit lan bumi. Sih rahmat lan tentrem rahayu saking Gusti Allah, Rama kita, lan saking Gusti Yesus Kristus, wontena ing panjenengan sedaya. Amin. U : (Umat ngidungaken KJ 478a - "Amin, amin, amin") 2. KIDUNG PAMUJI (umat lenggah) a. Kidung Pamuji - KPJ 29 : 4-5 3. PANGAKENING DOSA LAN SIH RAHMATING GUSTI a. Angger-anggering Katresnan (dening Liturgos) L : Sumangga kita tampeni Angger-anggering Katresnan, ingkang kapethik saking Yakobus 2: 8, ingkang mekaten suraosipun:
"Nanging manawa kowe netepi angger-angger kang utama kang katulis ing Kitab Suci: "Sira tresnaa ing sapepadhanira dikaya marang awakira dhewe," dadi sira tumindak becik." Sumangga kita ngakeni sedaya dosa lan kalepatan kita ing ngarsanipun Gusti, lumantar pandonga pribadi. (umat kaparingake wegdal dedonga...) b. Pawartos Sih Rahmat (dening Paladosing Sabda) P : Minangka abdinipun Gusti, kula mratélakaken bilih sih-rahmat pangapuntening dosa tumrah ing para sadherek sadaya, kados pangandikanipun ing Yesaya 1: 18, ingkang mekaten: "Ayo, kita padha prakaran! -mangkono pangandikane Sang Yehuwah- Sanadyan dosanira abang kaya gluga, bakal dadi putih kaya salju; sanadyan rupane abang kaya jarit sumba bakal padha dadi putih kaya wulu wedhus gembel." - Mugi sih rahmat lan pangapuntening dosa tansah ngayomi gesang kita - wonten ing Asmanipun Allah Sang Rama, Sang Putra, tuwin Sang Roh Suci. Amin. U : Puji sokur konjuk ing Allah. c. Kidung Sokur - KPJ 186 : 1-2 II. LITURGI SABDA 1. PELADOSAN PAMEDHARING SABDA a. Pandonga Sakderengipun Pamedharing Sabda (dening Paladosing Sabda, umat lenggah) b. Waosan I - Filipi 2: 1-13 c. Waosan Injil - Mateus 21: 23-32 Dipunpungkasi kanthi pangandika: "Mekaten Sabdanipun Gusti. Rahayu sedaya tiyang ingkang tansah mirengaken pangandikanipun Gusti lan nindakaken ing gesang sapadintenan. Haleluya!" (dening Lektor) (dening Paladosing Sabda) Umat ngidungaken NKB 225 - "Haleluya! Amin!" 2. KHOTBAH - "KATRESNAN INGKANG SAKJATOS, MBOTEN BADHE NYILAKAKEN SANES" 3. RESPONS ATAS KHOTBAH a. Wekdal Ening b. Pandonga Syafaat c. Pangaken Pitados Rasuli (swasana ening, tanpa musik/kidung) (dening Paladosing Sabda) (dening Liturgos, umat jumeneng) III. LITURGI PANGUCAP SOKUR 1. PANGUCAP SOKUR (umat lenggah) a. Pangatag (dening Liturgos) L : Sabdanipun Allah saking I Tesalonika 5: 18, mekaten : "Padha ngunjukna panuwun ing sabarang kang tinemu, awit iku kang dikarsakake dening Gusti Allah ana ing Sang Kristus Yesus tumrap kowe." - Sedherek-sedherek ingkang kinasih, sumangga kita aturaken pisungsung pangucap sokur kita dhumateng Allah, kanthi ngidung sesarengan. Kidung Pangucap Sokur - KPJ 154 : 1-2 Pandonga Pangucap Sokur (dening Liturgos, umat jumeneng) Kalajengaken "Pandonga Rama Kawula" IV. LITURGI PANUTUP 1. PANGUTUSANING GUSTI a. Pangutusan (oleh Liturgos, umat taksih jumeneng)
L : Kados Sabda ingkang sampun kita tampi sesarengan, sumangga kita tansah nresnani sesami kita, lan mboten badhe nyilakaken tiyang sanes. b. Kidung Pangutusan - KPJ 357 : 1-2 2. BERKAHIPUN GUSTI KABABAR P : Kanthi sikep andhap-asor ing ngarsanipun Gusti, sumangga kita nyenyuwun berkah tuwin kakiyatan saking Gusti, supados kita kasagedaken nglampahi gesang sapadintenan. Sumangga panjenengan tampi berkahipun Gusti : "Pangeran Yehuwah mugi maringi berkah marang panjenengan, lan ngayomi panjenengan. Pangeran Yehuwah mugi nyunaraken cahyaning wadananipun marang panjenengan, lan maringi sihrahmat. Pangeran Yehuwah mugi karsaa nungkulaken wadananipun marang panjenengan, lan maringi tentrem rahayu. Amin." U : (ngidungaken KJ 478c - "Amin, amin, amin") b. Kidung Panutup - KPJ 357 : 3 (Saksampunipun umat rampung ngidungaken Kidung Panutup, Paladosing Sabda mandhap saking mimbar ageng, lajeng ngaturaken salam dumateng Pradataning Pasamuwan lan umat. ngaturi pasamuwan lenggah. Koordinator usher badhe mbiyantu proses umat medal saking papan pangibadah, umat dipunsuwun nengga kanthi sabar.)